# Gjenopptar 1000-år gammel trøndertradisjon

**Trondheim, 23.juni: Kongeparets 25 år på tronen hedres med preging av nye jubileumsmedaljer ved Nidarosdomen. Ikke siden 1500-tallet har myntproduksjon og tilhørende preging vært gjort i Nidaros.**

Torsdag 23. juni er det 25 år siden kongeparet ble signet i Nidarosdomen. I den forbindelse så utgir Det Norske Myntverket på Kongsberg, og eier Samlerhuset, en av Europas største aktører innen samleobjekter, et eksklusivt signingssett, preget på selveste jubileumsdagen. Jubileumssettet består blant annet av; Nidarosmedaljen i tinn som blir preget på en manuell pregepresse fra 1700-tallet i Nidaros Pilgrimsgård, et steinkast unna domkirken. Samtidig blir Signingsmedaljen med motiv fra signingsøyeblikket av H.M. Kong Harald, preget ved Det Norske Myntverket på Kongsberg.

**Preger opptil 1000 medaljer for hånd**Ved bruk av en original og manuell pregepresse fra 1700-tallet, skal opptil 1000 medaljer preges for hånd. Begivenheten skjer ved Nidarosdomen på dagen, nøyaktig 25 år etter at Kongeparet ble signet.

– *Iført tradisjonsrike Bergmannsdrakter, vil opptil 1000 medaljer bli preget over et tidsrom på 16 timer, noe som utgjør over 60 medaljer i timen, sier administrerende direktør i Samlerhuset, Vibece Furseth.*

Nidarosmedaljen vil bli preget i en original pregepresse fra 1700-tallet. Den første medaljen vil preges klokken syv torsdags morgen, og produksjonen vil foregå helt til klokken 23.00 på denne historiske dagen. Den første av de 1000 pregede Nidarosmedaljene, vil bli overgitt Steinar Bjerkestrand, direktør ved Nidaros Domkirkes Restaureringsarbeider den påfølgende dagen kl. 10.00. Og jubileumssettet nr. 1 vil bli tilgjengeliggjort i utstillingen.

**Historisk begivenhet**Det historiske funnet av myntverksted i Erkebispegården i Trondheim, viser at Nidaros har vært et sentralt myntsted i Norge. De første norske myntene man med stor grad av sikkerhet kan stedfeste er Harald Hardrådes penninger, som høyst sannsynlig ble slått i Nidaros rundt midten av 1000-tallet.

– *På bakgrunn av denne historien var det naturlig å legge pregingen av medaljene til de to historiske betydningsfulle utmyntingsstedene i Norge; Trondheim og Myntverket på Kongsberg. Vi håper lanseringen vil formidle norsk historie, i tillegg til å øke interessen for samlerglede blant nordmenn, sier Furseth.*

Kongeparet vil også være tilstede i Nidarosdomen, i forbindelse med festgudstjenesten i kirken klokken 12.00.

**Vedlegg**Pressemelding i PDF-format, samt høyoppløselige bilder til fri bruk.

**Historiske kilder**
NTNU og SINTEF: [http://gemini.no/2011/02/biskopens-mynt/](https://urldefense.proofpoint.com/v2/url?u=http-3A__gemini.no_2011_02_biskopens-2Dmynt_&d=CwMFAw&c=5oszCido4egZ9x-32Pvn-g&r=GRtIHgovH-jhbuGrcEbw0JewgtjjkGYlrvCzzm0vtrMh2r139CJnQHNTzfODqqFW&m=YNnknJy5fGBty_s_qYgzf3tjpqudOksOxmIcYPKXOWg&s=sBm-Kv1RAwUjHXD62ogmlGgAL87iZWOmeIDUnL0en_M&e=)

Universitetet i Oslo: [http://www.dokpro.uio.no/umk/myntsted/nidar.html](https://urldefense.proofpoint.com/v2/url?u=http-3A__www.dokpro.uio.no_umk_myntsted_nidar.html&d=CwMFAw&c=5oszCido4egZ9x-32Pvn-g&r=GRtIHgovH-jhbuGrcEbw0JewgtjjkGYlrvCzzm0vtrMh2r139CJnQHNTzfODqqFW&m=YNnknJy5fGBty_s_qYgzf3tjpqudOksOxmIcYPKXOWg&s=X_jACY-kVcI_kR9hSBDAwxrYDXBPuLwug-kAjO46LC4&e=)

**Mediekontakt**Vibece Furseth
Administrerende direktør

Mob. 98219540
E-post: vibece.furseth@samlerhuset.no

 **Om Samlerhuset**Samlerhuset AS ble etablert i 1994, og holder til på Kolbotn utenfor Oslo. Selskapet er en av Europas største aktører innen samlerobjekter, eier Det Norske Myntverket på Kongsberg, har virksomhet i 14 land med rundt 400 ansatte, og omsatte for NOK 1,2 mrd. i 2014. Selskapet har kontorer i Norge, Sverige, Danmark, Finland, Estland, Latvia, Litauen, Polen, Tsjekkia, Storbritannia, Slovakia, Ungarn, Irland og, Belgia. Samlerhuset selger i hovedsak tradisjonelle samleobjekter som mynter, medaljer, frimerker, sedler og myntbrev, og tilbyr mynter fra nasjonalbanker og myntverk fra hele verden. Samlerhuset er også største eier av fagmessen World Money Fair, som hvert år samler nasjonalbanker, myntverk, produsenter av mynt-teknologi og edelmetallaktører i Berlin. Selskapet er 100 % norskeid. Samlerhusets formål er å skape samlerglede.
[www.samlerhuset.no](http://www.samlerhuset.no/).

**Om Det Norske Myntverket**Grunnlagt i 1686 som Den Kongelige Norske Mynt på Kongsberg. Var opprinnelig en del av Kongsberg sølvverk med formål om å lage mynt av sølvet. Ble overført til Norges Bank i 1962. I 2003 solgte Norges Bank sine aksjer til Samlerhuset AS og Mint of Finland Ltd. Deretter skiftet selskapet i 2004 navn til Det Norske Myntverket. I 2015 kjøpte Samlerhuset tilbake Mint of Finlands andel av selskapet, og eier det nå i sin helhet. Myntverket preger all norsk mynt, og har lange tradisjoner som medaljeprodusent både nasjonalt og internasjonalt. Selskapet har produsert Nobels fredspris siden 1902, med design av billedhuggeren Gustav Vigeland.
For mer informasjon, vennligst besøk <http://www.myntverket.no>.